Владимир Голев
Най-обичам у дома

chitanka.info

Най-обичам у дома

вечер да се прибера.

Вредом спуска се тъма,

няма вече вън игра.

Няма хора, няма звън,

няма птичи гласове.

По дворовете без сън

само вятърът снове.

А пък в къщи огън грей.

Топла пита се пече.

Татко влиза и се смей.

Щипе ме: „Здравей, момче!“

Сяда и рисува с мен

къщички и зверове,

плет с един петел червен

и висо-оки върхове…

Вън навред лежи тъма.

Няма вече вън игра…

Най-обичам у дома

вечер да се прибера.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.